ย่อยข่าวกองทุน
ตั้งเป้า&#8216;โกลบอลบอนด์&#8217;3 หมื่นล้าน
19 ส.ค. 2554

ตั้งเป้า‘โกลบอลบอนด์’3 หมื่นล้าน
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย คาดว่าขนาดสินทรัพย์ของกองทุนเปิดทหารไทย โกลบอลบอนด์ฟันด์ จะสามารถเพิ่มเป็น 3 หมื่นล้านบาทได้ภายใน 12 ปี หลังจากเพิ่งเพิ่มทุนอีก 1 หมื่นล้านบาท เป็น 2 หมื่นล้านบาท เมื่อวันที่ 6 พ.ค.ที่ผ่านมา ซึ่งถือเป็นการเพิ่มทุนครั้งที่ 5 นับตั้งแต่จดกองทุนเมื่อวันที่ 14 ก.ค. 2553 และ ณ วันที่ 29 เม.ย.ที่ผ่านมา กองทุนมีมูลค่าสินทรัพย์จำนวน 8,947 ล้านบาท 
“เชื่อว่าการลงทุนในกองทุนตราสารหนี้ต่างประเทศจะเป็นปัจจัยการลงทุนที่ 4 ของนักลงทุน นอกเหนือจากการลงทุนในกองทุนตลาดเงิน กองทุนหุ้นระยะยาว (LTF) และกองทุนรวมเพื่อการเลี้ยงชีพ (RMF) เพราะเป็นการลงทุนที่มีความเสี่ยงปานกลางและโอกาสได้รับผลตอบแทนระดับกลาง แต่ควรลงทุนประมาณ 2 ปี” นายสมจินต์ กล่าว
นอกจากนี้ บลจ.ทหารไทย จัดรายการส่งเสริมการขายระหว่างวันที่ 10 พ.ค.10 มิ.ย. 2554 โดยยอดเงินลงทุนทุกๆ 1 แสนบาท จะได้รับเงินลงทุนในกองทุนทหารไทยธนบดี 100 บาท